Mesto Prievidza
Námestie slobody 14, 971 01 Prievidza
vyhlasuje
obchodnú verejnú súťaž
o najvhodnejší návrh na uzavretie nájomnej zmluvy na prenechanie
nebytových priestorov  do nájmu           
v zmysle uznesenia MsZ č. 378/13 zo dňa  09.10.2013

1. Predmet obchodnej verejnej súťaže: nebytový priestor v budove CVČ Spektrum, súpisné číslo 40501 na parcele číslo 5293 a parcele číslo 5294 v k. ú. Prievidza vedenej na LV 1 vo výmere 434,57 m² vrátanie zariadenia.
2. Podmienky pre výber najvhodnejšieho návrhu na uzavretie nájomnej zmluvy:
a) zachovanie účelu využitia priestorov - prevádzkovanie kuchyne a výdajne teplej stravy 
b) výška nájomného – minimálne  200 €/mesiac a zálohové platby za energie a služby
c) doba nájmu 5 rokov, s 3 mesačnou výpovednou lehotou
3. Obhliadka predmetných priestorov sa uskutoční dňa 06.11.2013 od 10.00 do 11.00 hod.
4. Návrh na uzavretie nájomnej zmluvy musí byť zaslaný v štyroch vyhotoveniach a to v písomnej forme, v slovenskom jazyku, podpísaný fyzickou osobou oprávnenou na takýto právny úkon na adresu vyhlasovateľa súťaže: Mesto Prievidza, Námestie slobody č. 14, 971 01 Prievidza doporučenou zásielkou alebo doručený prostredníctvom podateľne mesta Prievidza s označením: „Súťaž – nájom kuchyne – NEOTVÁRAŤ“ v termíne do 13.11.2013 do 12.00 hod. Vyhlasovateľ súťaže poskytne záujemcom v právnej kancelárii mesta Prievidza  v Mestskom dome, na čísle dverí 217, (ktorí sa preukážu pri právnických osobách výpisom z obchodného registra a pri fyzických osobách občianskym preukazom) na požiadanie vzor súťažného návrhu zmluvy, ktorého obsah stanovuje minimálne náležitosti platného návrhu zmluvy.
Návrh nájomnej zmluvy musí obsahovať:
a) potrebné identifikačné údaje – u fyzických osôb meno, priezvisko, titul, rodné meno, rodné číslo, dátum narodenia, adresu trvalého pobytu a u právnických osôb názov, právnu formu, sídlo, označenie osoby oprávnenej vystupovať za právnickú osobu, IČO, bankové  spojenie
b) právnické osoby a fyzické osoby – živnostníci doložia k návrhu zmluvy originál výpisu z obchodného alebo živnostenského registra, nie starší ako tri mesiace
c) v prípade, ak sa jedná o iný spôsob registrácie, je potrebné doložiť overenú plnú moc zastupovanie právnickej osoby
d) náležitosti požadované všeobecne záväznými právnymi predpismi a Internou smernicou  mesta Prievidza IS – 65 Pravidlá pre predaj a nájom majetku mesta Prievidza.
5. Návrh doručený vyššie uvedeným spôsobom možno odvolať, doplniť alebo meniť len v termíne určenom na predkladanie návrhov.
6. Do obchodnej verejnej súťaže nebudú zahrnuté návrhy, ktoré budú doručené po termíne vymedzenom v bode 4. vyhlásenia súťaže a návrhy, ktoré nespĺňajú požiadavky uvedené  vo vyhlásení súťaže.
7. Najvhodnejší návrh bude vyhodnotený Mestskou radou v Prievidzi. Výsledok výberu je záväzný.
8. Prijatie vybraného najvhodnejšieho návrhu bude navrhovateľovi písomne oznámené v lehote do 15 pracovných dní odo dňa  vyhodnotenia. Pre splnenie tejto lehoty stačí, aby bolo oznámenie vyhlasovateľom odoslané na poštovú prepravu.
9. Navrhovatelia nemajú nárok na náhradu nákladov spojených s účasťou na obchodnej verejnej súťaži.
10. Vyhlasovateľ si vyhradzuje právo odmietnuť všetky doručené návrhy v prípade, ak to uzná za vhodné.
11. Vyhlasovateľ si vyhradzuje právo uverejnené podmienky súťaže zmeniť alebo súťaž zrušiť.

                                                                                    	JUDr. Katarína Macháčková
                                                                                              primátorka mesta, v.r.

Vyvesené dňa:  15.10.2013

Zvesené dňa: